
注讬专讜讘讬谉 谞讛 注"讗 - 驻讬专讜砖 砖讟讬讬谞讝诇抓

讜讛讬讬谞讜 [讜讝讛讜] 砖讗诪专谞讜 砖爪专讬讱 讛诇讜诪讚 诇注砖讜转 讻诇 诪讗诪抓 讻讚讬 诇拽讬讬诐 转讜专转讜 讛讜讗 讻驻讬 砖讗诪专 讗讘讚讬诪讬 讘专 讞诪讗 讘专 讚讜住讗, 诪讗讬 讚讻转讬讘 [诪讛讜 砖谞讗诪专]: "诇讗 讘砖诪讬诐 讛讬讗 讜诇讗 诪注讘专 诇讬诐 讛讬讗" (讚讘专讬诐 诇, 讬讘-讬讙) "诇讗 讘砖诪讬诐 讛讬讗" 讛讻讜讜谞讛: 砖讗诐 讘砖诪讬诐 讛讬讗 鈥� 讗转讛 爪专讬讱 诇注诇讜转 讗讞专讬讛, 讜讗诐 诪注讘专 诇讬诐 讛讬讗 鈥� 讗转讛 爪专讬讱 诇注讘讜专 讗讞专讬讛, 砖讬砖 诇注砖讜转 讻诇 诪讗诪抓 诇讛讙讬注 诇诇讬诪讜讚 讛转讜专讛.


专讘讗 讗诪专 讚专砖讛 讗讞专转 注诇 讛讻转讜讘: "诇讗 讘砖诪讬诐 讛讬讗" 鈥� 诇讗 转诪爪讗 转讜专讛 讘诪讬 砖诪讙讘讬讛 讚注转讜 注诇讬讛 讻砖诪讬诐, 讜诇讗 转诪爪讗 讘诪讬 砖诪专讞讬讘 讚注转讜 注诇讬讛 讻讬诐.


专' 讬讜讞谞谉 讗诪专: 诇讗 讘砖诪讬诐 讛讬讗 鈥� 诇讗 转诪爪讗 转讜专讛 讘讙住讬 专讜讞 讛诪讙讘讬讛讬诐 注爪诪诐 讻讗讬诇讜 讛诐 讘砖诪讬诐, "讜诇讗 诪注讘专 诇讬诐 讛讬讗" 鈥� 诇讗 转诪爪讗 诇讗 讘住讞专谞讬诐 讜诇讗 讘转讙专讬诐 讛讛讜诇讻讬诐 诪注讘专 诇讬诐, 讜讗讬谉 诇讛诐 驻谞讗讬 诇注住讜拽 讘转讜专讛 讻专讗讜讬.


讗 诇讗讞专 讛注讬住讜拽 讘讚讘专讬 讗讙讚讛 砖讜谞讬诐 讞讜讝专讬诐 诇注谞讬谉 注讬讘讜专 注专讬诐 砖讘诪砖谞转谞讜. 转谞讜 专讘谞谉 [砖谞讜 讞讻诪讬诐 讘转讜住驻转讗]: 讻讬爪讚 诪注讘专讬谉 (诪讜讚讚讬诐) 讗转 转讞讜诐 讛注专讬诐? 讗诐 讛讬转讛 讛注讬专 讗专讜讻讛 (诪诇讘谞讬转) 鈥� 诪讜讚讚讬谉 讗转 转讞讜诪讬讛 诪诪谞讛 讜讛诇讗讛 讻诪讜转 砖讛讬讗. 讗诐 讛讬转讛 讛注讬专 注讙讜诇讛 鈥� 注讜砖讬谉 诇讛 讝讜讬讜转, 讜讻讗讬诇讜 砖讻诇 讛注讬专 转拽讘诇 爪讜专转 诪专讜讘注, 讜诪砖诐 讞讜讝专讬诐 讜诪讜讚讚讬诐 讗转 转讞讜诪讛. 讗诐 讛讬转讛 诪专讜讘注转 鈥� 讗讬谉 注讜砖讬谉 诇讛 讝讜讬讜转 讗讞专讜转. 讛讬转讛 讛注讬专 专讞讘讛 诪爪讚 讗讞讚 讜拽爪专讛 (爪专讛) 诪爪讚 讗讞专 鈥� 专讜讗讬谉 讗讜转讛 讻讗讬诇讜 讛讬讗 砖讜讛. 讻诇讜诪专, 诪讜住讬驻讬诐 注诇 讛爪讚 讛爪专 讻讚讬 诇讬爪讜专 诪专讜讘注.


讛讬讛 讘讬转 讗讞讚 讬讜爪讗 诪转讞讜诐 讛注讬专 讻诪讬谉 驻讙讜诐, 讗讜 砖谞讬 讘转讬诐 讬讜爪讗讬谉 讻诪讬谉 砖谞讬 驻讙讜诪讬谉 鈥� 专讜讗讬谉 讗讜转谉 讻讗讬诇讜 讞讜讟 诪转讜讞 注诇讬讛谉 诇讻诇 讗讜专讱 讛注讬专, 讜诪讜讚讚 诪诪谞讜 讜诇讛诇谉 讗诇驻讬诐 讗诪讛. 讛讬转讛 讛注讬专 注砖讜讬讛 讻诪讬谉 拽砖转 讗讜 讻诪讬谉 讙讗诐 (讻诪讜 讛讗讜转 讛讬讜讜谞讬转 讙诪讗) 鈥� 专讜讗讬谉 讗讜转讛 讻讗讬诇讜 讛讬讗 诪诇讗讛 讘转讬诐 讜讞爪讬专讜转 讘转讜讱 讻诇 讞诇诇 讛拽砖转, 讜诪讜讚讚 诪诪谞讜 讜诇讛诇谉 讗诇驻讬诐 讗诪讛, 


讜诪注转讛 讘讗讬诐 诇讘讗专 讗转 讛讚讘专讬诐. 讗诪专 诪专 [讛讞讻诐]: 讗专讜讻讛 鈥� 讻诪讜转 砖讛讬讗. 讜转讜讛讬诐: 驻砖讬讟讗! [驻砖讜讟, 诪讜讘谉 诪讗诇讬讜]! 讜诪砖讬讘讬诐: 诇讗 爪专讬讻讗, 讚讗专讬讻讗 讜拽讟讬谞讗 [诇讗 谞爪专讱 讗诇讗 讻砖讛讬讗 讗专讜讻讛 讜爪专讛], 诪讛讜 讚转讬诪讗: 诇讬转谉 诇讛 驻讜转讬讗 讗讗讜专讻讛 [诪讛讜 砖转讗诪专 砖谞讬转谉 诇讛 专讜讞讘讛 注诇 讗讜专讻讛] 讻诇讜诪专 砖讬注砖讛 讗转 讛注讬专 讻讗讬诇讜 讛讬讗 诪专讜讘注转 诪诪砖, 砖讬讛讗 讗讜专讻讛 讻专讜讞讘讛, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 爪专讬讱 诇注砖讜转 讻谉.


谞讗诪专 砖讘注讬专 诪专讜讘注转 讗讬谉 注讜砖讬谉 诇讛 讝讜讬讜转. 讜砖讜讘 砖讜讗诇讬诐: 驻砖讬讟讗 [驻砖讜讟]! 讜讻讬 诪讚讜注 讬讜住讬驻讜 诇讛 讝讜讬讜转? 讜诪砖讬讘讬诐: 诇讗 爪专讬讻讗 [诇讗 谞爪专讻讛] 讗诇讗 讘诪拽专讛 讚诪专讘注讗 [砖讛注讬专 诪专讜讘注转] 讜讗讜诇诐 诇讗 诪专讘注讗 [诪专讜讘注转] 讘专讬讘讜注 诇驻讬 专讜讞讜转 讛注讜诇诐. 诪讛讜 讚转讬诪讗: 诇讬专讘注讗 [诪讛讜 砖转讗诪专 砖讬注砖讛 诪专讜讘注转] 讘专讬讘讜注 诇驻讬 专讜讞讜转 讛注讜诇诐. 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 注讜砖讬谉 讻谉.


谞讗诪专 讘转讜住驻转讗: 讛讬讛 讘讬转 讗讞讚 讬讜爪讗 讻诪讬谉 驻讙讜诐 讗讜 砖谞讬 讘转讬诐 讬讜爪讗讬谉 讻诪讬谉 砖谞讬 驻讙讜诪讬谉. 讜砖讜讗诇讬诐: 讛砖转讗 [注讻砖讬讜] 讘讘讬转 讗讞讚 讗诪专转 砖诪讜住讬驻讬诐 诇转讞讜诐 讛注讬专, 砖谞讬 讘转讬诐 诪讬讘注讬讗 [爪专讬讱 诇讜诪专]?!


讜诪砖讬讘讬诐: 诇讗 爪专讬讻讗 [谞爪专讻讛] 讗诇讗 诪砖转讬 专讜讞讜转, 讻诇讜诪专 讛讻讜讜谞讛 讛讬讗 砖诇讗 专拽 讗诐 讛讬讜 砖谞讬 讘转讬诐 诪爪讚 讗讞讚, 讗诇讗 讙诐 讗诐 讛讬讛 讬讜爪讗 讘讬转 讗讞讚 诪爪讚 讗讞讚 讜讘讬转 讗讞专 诪爪讚 讗讞专 砖诇讛 鈥� 诪讜住讬驻讬谉 注诇 讛注讬专 诪砖谞讬 讛爪讚讚讬诐. 诪讛讜 讚转讬诪讗 [砖转讗诪专]: 诪专讜讞 讗讞转 鈥� 讗诪专讬谞谉 [讗讜诪专讬诐 讗谞讜] 砖讗驻砖专 诇讛讜住讬祝 注诇 讛注讬专 讗驻讬诇讜 讘砖诇 讘讬转 讗讞讚. 诪砖转讬 专讜讞讜转 鈥� 诇讗 讗诪专讬谞谉 [讗讬谉 讗谞讜 讗讜诪专讬诐], 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗诐 讬砖 转讜住驻转 讻诇 砖讛讬讗 注诇 讛注讬专, 讜讗驻讬诇讜 诪讻诪讛 爪讚讚讬诐 鈥� 拽讜讘注讬诐 讗转 转讞讜诪讛 讘拽讜 讬砖专.


讘 讘转讜住驻转讗 谞讗诪专 砖讗诐 讛讬转讛 讛注讬专 注砖讜讬讛 讻诪讬谉 拽砖转 讗讜 讻诪讬谉 讙讗诐, 专讜讗讬谉 讗讜转讛 讻讗讬诇讜 讛讬讗 诪诇讗讛 讘转讬诐 讜讞爪讬专讜转, 讜诪讜讚讚 诪诪谞讛 讜诇讛诇谉 讗诇驻讬诐 讗诪讛. 讗诪专 专讘 讛讜谞讗: 注讬专 讛注砖讜讬讛 讻拽砖转, 讗诐 讬砖 诇讛 讘讬谉 砖谞讬 专讗砖讬讛 驻讞讜转 诪讗专讘注转 讗诇驻讬诐 讗诪讛 砖讛诐 驻讞讜转 诪砖谞讬 转讞讜诪讬 砖讘转, 讜谞诪爪讗 砖讛转讞讜诪讬诐 诪砖谞讬 拽爪讜转 讛注讬专 诪讜讘诇注讬诐 讝讛 讘讝讛, 鈥� 讛专讬 讛讬讗 谞讞砖讘转 讻讗讬诇讜 讛讬转讛 诪诇讗讛 讻讜诇讛, 讗驻讬诇讜 讘讞诇诇 砖讘讬谉 拽爪讜转 讛拽砖转. 诪讜讚讚讬谉 诇讛 讗转 转讞讜诪讛 诪谉 讛讬转专 砖诇 讛拽砖转 讛讝讜, 讜讗诐 诇讗讜, 砖讛讬转讛 讛拽砖转 专讞讘讛 讬讜转专 鈥� 诪讜讚讚讬谉 诇讛 诪谉 讛拽砖转 注爪诪讛 讜讛讞诇诇 谞讞砖讘 诪谉 讛诪讬讚讛.


讜砖讜讗诇讬诐: 讜诪讬 [讜讛讗诐] 讗诪专 专讘 讛讜谞讗 讛讻讬 [讻讱], 砖讛诪专讞拽 讛拽讜讘注 讛驻专讚讛 讘讬谉 讞诇拽讬讛 砖诇 注讬专 讗讞转 讛讜讗 讗专讘注转 讗诇驻讬诐 讗诪讛, 讜讛讗诪专 [讜讛专讬 讗诪专] 专讘 讛讜谞讗: 讞讜诪转 讛注讬专 砖谞驻专爪讛 鈥� 诪砖注专讬诐 讘诪讗讛 讜讗专讘注讬诐 讜讗讞转 讜砖诇讬砖 讗诪讜转. 讜讗诐 谞驻专爪讛 讛注讬专 讻讜诇讛 讘专讜讞讘 讙讚讜诇 讬讜转专, 讛专讬 讛讬讗 谞讞砖讘转 讻砖转讬 注专讬诐, 诪砖诪注 砖诇讛讘讚讬诇 讘讬谉 注讬专 诇注讬专 讚讬 讘讻诪讗讛 讗专讘注讬诐 讜讗讞转 讗诪讜转?


讗诪专 专讘讛 讘专 注讜诇讗: 诇讗 拽砖讬讗 [讗讬谞讜 拽砖讛]. 讻讗谉, 砖讗谞讜 谞讜转谞讬诐 砖讬注讜专 讙讚讜诇 讬讜转专 鈥� 讛专讬 讝讛 讻砖讛驻讬专爪讛, 讛诪拽讜诐 讛专讬拽, 讛讬讛 专拽 讘专讜讞 讗讞转 砖讛专讬 诪谉 讛爪讚 讛砖谞讬, 讘拽讬诪讜专讛 砖诇 讛拽砖转, 诪爪讜讬 诪拽讜诐 讬砖讜讘. 讻讗谉 讘讞讜诪转 讛注讬专 砖谞驻专爪讛 鈥� 砖讛讬转讛 讛驻讬专爪讛 诪砖转讬 专讜讞讜转, 讜讗讬谉 讻谞讙讚 讛诪拽讜诐 讛驻谞讜讬 诇讗 讻诇讜诐, 讜讛专讬 讛讜讗 诪诪砖 讻砖转讬 注专讬诐 谞驻专讚讜转.


讜砖讜讗诇讬诐: 讗诐 讻谉 讜诪讗讬 拽讗 诪砖诪注 诇谉 [讜诪讛 讛砖诪讬注 诇谞讜] 专讘 讛讜谞讗 讻讗谉 诇讙讘讬 讛讞讜诪讛 砖谞驻专爪讛? 砖谞讜转谞讬谉 拽专驻祝 诇讝讜 讜拽专驻祝 诇讝讜, 砖诪讜住讬驻讬诐 注诇 讻诇 注讬专 讻砖讬注讜专 拽专驻祝 砖讛讜讗 砖讘注讬诐 讗诪讛 讜诪砖讛讜, 讜讻讱 讛讬讗 谞诪讚讚转. 讜讗讜诇诐 诇砖诐 诪讛 诇讜 诇讜诪专 讚讘专 讝讛? 讛讗 [讛专讬] 讻讘专 讗诪专讛 专讘 讛讜谞讗 讞讚讗 讝讬诪谞讗 [驻注诐 讗讞转] 讛诇讻讛 讝讜, 讚转谞谉 [砖砖谞讬谞讜 讘诪砖谞讛]:

